《破山光明庵》
宋代·释仲殊

身是光明幢，语是光明经。
光明聚不散，妙是成真形。
示现三界前，何劳问丹青。
坐断龙斗山，宝月孤亭亭。

作者简介：释仲殊，字师利，安州（今湖北安陆）人。俗姓张，名挥，仲殊其法号。尝应进士试，不中，弃家为僧，曾住苏州承天寺、杭州宝月寺。崇宁间自缢，事迹见《吴郡志》卷四二、《吴中人物志》卷一二、《栖真志》卷四。